paragraph_text: Istaknuta je vremenska dimenzija, odnosno da je za hrvatsku kulturu bitno to učiniti prije ulaska u EU, zbog same egzistencije hrvatskog jezika i njegove budućnosti, jer su se bile pojavile inicijative iz hrvatskoj kulturi nesklonih krugova, koje su htjele da se države Južnih Slavena ne prihvate sa svojim vlastitim jezicima nego nekakvim deluzivnim fantomskim zajedničkim makro jezikom "bosansko-srpsko-hrvatskim". Stoga se je deklaracijom pozvalo Sabor neka do kraja tekuće godine (2010.) donese Zakon o javnoj uporabi hrvatskog jezika.